CELEX: 62019TB0730
Language: el
Date: 2022-01-04 00:00:00
Title: Υπόθεση T-730/19: Διάταξη του Γενικού Δικαστηρίου της 4ης Ιανουαρίου 2022 — CR και CT κατά ΕΚΤ (Οικονομική και νομισματική πολιτική – Προσφεύγων ο οποίος έπαυσε να ανταποκρίνεται στις οχλήσεις του Γενικού Δικαστηρίου – Κατάργηση της δίκης)

14.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 119/41
            
         
      Διάταξη του Γενικού Δικαστηρίου της 4ης Ιανουαρίου 2022 — CR και CT κατά ΕΚΤ
      (Υπόθεση T-730/19) (1)
      
      (Οικονομική και νομισματική πολιτική - Προσφεύγων ο οποίος έπαυσε να ανταποκρίνεται στις οχλήσεις του Γενικού Δικαστηρίου - Κατάργηση της δίκης)
      (2022/C 119/57)
      Γλώσσα διαδικασίας: η αγγλική
      
         Διάδικοι
      
      
         Προσφεύγοντες: CR και CT (εκπρόσωπος: O. Behrends, δικηγόρος)
      
         Καθής: Ευρωπαϊκή Κεντρική Τράπεζα (εκπρόσωποι: E. Κουπεπίδου, A. Lefterov και F. Bonnard)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της αξιολογήσεως της ΕΚΤ της 15ης Αυγούστου 2019, με την οποία κρίθηκε ότι η PNB Banka AS βρισκόταν σε σημείο πτώχευσης ή πιθανής πτώχευσης, κατά την έννοια του άρθρου 18, παράγραφος 1, του κανονισμού (ΕΕ) 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (ΕΕ 2014, L 225, σ. 1).
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Καταργεί τη δίκη επί της προσφυγής.
               
            
                  2)
               
               
                  Παρέλκει η εξέταση της αιτήσεως παρεμβάσεως της Δημοκρατίας της Λεττονίας.
               
            
                  3)
               
               
                  Οι CR και CT φέρουν τα δικαστικά έξοδά τους καθώς και τα έξοδα στα οποία υποβλήθηκε η Ευρωπαϊκή Κεντρική Τράπεζα (ΕΚΤ), εξαιρουμένων των σχετικών με την αίτηση παρεμβάσεως.
               
            
                  4)
               
               
                  Οι CR και CT, η ΕΚΤ και η Δημοκρατία της Λεττονίας φέρουν έκαστος τα σχετικά με την αίτηση παρεμβάσεως δικαστικά έξοδά του.
               
            
         (1)  EE C 27 της 27.1.2020.